Odense Adresse-Contoirs Efterretninger, 1846-05-13
Offentlige Foranstaltninger. Criminal- og Politiretten i Kjøbenhavn har fældet Dom i Sagen imod Tiltalte Hans Heinrich Olsen. Den Tiltalte, der var 24 Aar gl. og afskediget Tambour, havde forlovet sig med en Pige af Almueklassen i Kjøbenhavn. Der blev lyst til Ægteskab for dem og Dagen til Vielsen, var endog allerede bestemt, da den Tiltalte pludselig forandrede sin Bestemmelse og undlod efter Aftale at afhente sin Kjæreste til Kirken, saa at hun forgiæves ventede paa ham i flere Timer, indtil hun endelig ved et Bud fra Tiltalte blev underrettet om, at der Jntet blev af Vielsen. Opbragt herover hævede Kjæresten Forbindelsen og da den Tiltalte forgiæves havde forsøgt at forsone hende, fattede han den Beslutning at ombringe sig, i hvilken Hensigt han indtog nogle blaae Draaber, som han ansaae for Gift, men som imidlertid viste sig at være et uskadeligt Farvestof, hvorfor han ogsaa efter i den Anledning at være indlagt paa Frederiks Hospital, allerede efter 2 Dages Forløb igjen blev udskreven derfra. Dagen efter at han var bleven udskreven havde han leiet en sort Klædning under Foregivende, at han skulde til Liig, hvilken han derefter havde pantsat paa Assistentshuset, ligesom han ogsaa pantsatte den herpaa erholdte Assistentshuusseddel. For de herved erholdte Penge kjøbte Tiltalte næste Dag, den 12 Julii f. A., en Pistol tilligemed Krudt, Rendekugler og Fæng hætter, fik efter sin Forklaring en Snedkersvend - der imidlertid ikke har været til at udfinde – til at lade Pistolen for sig og begav sig derpaa ud paa Toldboden, hvor den ommeldte Pige, der handlede med Frugt, Kager o. s. v. havde et Stade. Ved at sende en Tambour af sit Bekjendtskab, som han traf paa Toldboden, hen til Pigen og kjøbe en Pægel Nødder, fik han Vished, om, at hun var der tilstede, hvorpaa han begav sig hen til hendes Bopæl i Amaliegaden, for at vente paa hendes Hjemkomst. Da hun derpaa om Eftermiddagen Kl. mellem 3 og 4 tilligemed sin Moder kom fra Toldboden og var i Nærheden af Porten til sit Hjem, løb Tiltalte bag efter hende og raabte, at han vilde tale med hende, og da hun paa dette Tilraab vendte sig halvt om, trak Tiltalte den ladte Pistol frem og affyrede den i en Afstand af 4 a 6 Skridt paa Pigen. Denne gav et Skrig fra sig og ilede ind af Porten til sit Hjem, hvor hun blev antruffen af Moderen, der fulgte efter hende, staaende ved Døren til deres Bopæl og holdende Haanden, for det venstre Bryst, der blødte og var truffet af flere Hagel. Da denne Gierning blev udført paa aaben Gade og ved høilys Dag, vare ogsaa flere Forbigaaende Vidner dertil, af hvilke den Tiltalte strax blev anholdt og derpaa foreløbig overgiven til Toldbodvagten, hvorfra han senere afleveredes til Politiet, Pigen, der imidlertid kun var let saaret, er senere bleven helbredet. Med Hensyn til Motivet til Forbrydelsen havde Tiltalte angivet, at den Tanke bestandig havde foresvævet ham i den senere Tid, at han ikke kunde blive lykkelig med sin Kjæreste, da han var overbeviist om, at hun vilde blive ham utro, men at han dog paa den anden Side følte, at han heller ikke kunde leve foruden hende, da han dog ligefuldt elskede hende, og det var da saaledes 13 Mai 1846.